CELEX: 62020TN0020
Language: mt
Date: 2020-01-14 00:00:00
Title: Kawża T-20/20: Rikors ippreżentat fil-14 ta’ Jannar 2020 – Intertranslations (Intertransleïsions) Metafraseis vs Il-Parlament

23.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/35
            
         
      Rikors ippreżentat fil-14 ta’ Jannar 2020 – Intertranslations (Intertransleïsions) Metafraseis vs Il-Parlament
      (Kawża T-20/20)
      (2020/C 95/46)
      Lingwa tal-kawża: l-Ingliż
      
         Partijiet
      
      
         Rikorrenti: – Intertranslations (Intertransleïsions) Metafraseis AE (Kallithea Attikis, il-Greċja) (rappreżentant: N. Korogiannakis, lawyer)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Parlament Ewropew tal-5 ta’ Diċembru 2019 biex tagħtih it-tieni post fis-sejħa għall-offerti TRA/EU19/2019: Lott 5 ta’ Servizzi ta’ Traduzzjoni (traduzzjoni għall-Ingliż);
               
            
                  —
               
               
                  tordna lill-Parlament Ewropew iħallas id-danni tar-rikorrenti subiti bħala riżultat tat-telf tal-kuntratt;
               
            
                  —
               
               
                  alternattivament, tikkundanna lill-Parlament Ewropew iħallas id-danni tar-rikorrent subiti minħabba t-telf tal-opportunità;
               
            
                  —
               
               
                  tikkundanna lill-Parlament Ewropew iħallas id-drittijiet legali tar-rikorrenti u spejjeż oħra marbuta ma’ dan ir-rikors, anke jekk dan ir-rikors jiġi miċħud.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv huwa bbażat fuq motivazzjoni insuffiċjenti – Ksur tal-obbligu ta’ motivazzjoni, ksur tal-Artikolu 296 tat-TFUE, tal-Anness I, Kapitolu 1, Dispożizzjonijiet komuni, Taqsima 1, punt 31 tar-Regolament Finanzjarju (UE) 2018/1046 (1) u tal-Artikolu 89 tar-Regolament Delegat tal-Kummissjoni (UE) 2019/715 (2) – Ksur ta’ rekwiżit proċedurali essenzjali u ta’ dritt għal rimedju effettiv.
                  
                              —
                           
                           
                              Ir-rikorrenti targumenta li l-motivazzjoni kkomunikata mhix biżżejjed in concreto, peress li mhix speċifika għal liema defiċjenza ta’ kull subkriterju tikkorrispondi għall-punti mnaqqsa għal kull żball individwali ta’ traduzzjoni allegat. Għalhekk, ir-rikorrenti la tista’ tifhem x’ jirrigwarda eżattament l-iżball li, u lanqas ma hija f’pożizzjoni li tanalizza u tikkontesta b’mod korrispondenti.
                           
                        
            
                  2.
               
               
                  It-tieni motiv ibbażat fuq żbalji manifesti ta’ evalwazzjoni.
                  
                              —
                           
                           
                              L-evalwazzjoni fiha numru ta’ żbalji manifesti ta’ evalwazzjoni f'relazzjoni mas-subkriterji “Stil – Ċarezza”, “Fluwenza – Punteġġjatura” kif ukoll “preżentazzjoni u eżattezza” u “żball ta’ traduzzjoni”.
                           
                        
            
                  3.
               
               
                  It-tielet motiv, huwa bbażat fuq kriterji ta’ evalwazzjoni mhux ċari – Użu tal-istess kriterju darbtejn – Għoti ta’ punti għall-istess karatteristika ta'-offerti taħt żewġ kriterji ta’ evalwazzjoni differenti
                  
                              —
                           
                           
                              Tip ta’ żball mhux ċar, peress li l-ebda analiżi speċifika ma hija inkluża fil-glossarju tal-ispeċifikazzjoni tal-offerta u ma tikkostitwixxix terminu tekniku fil-professjoni ta’ traduzzjoni. L-ispeċifikazzjonijiet tal-offerti jipprovdu wkoll għall-eżami tal-istess kwistjonijiet f’żewġ kriterji differenti, u b’hekk jivvizzja r-riżultat tal-evalwazzjoni.
                           
                        
            
                  4.
               
               
                  Ir-raba’ motiv huwa bbażat fuq ksur tal-Artikolu 21.2 tal-Anness I tar-Regolament Finanzjarju (UE) 2018/1046 – Piż inadegwat tal-kriterji tal-għoti
                  
                              —
                           
                           
                              Il-prezz jgħodd biss għal 33 %, filwaqt li l-kwalità għal 66 %, tingħata importanza żgħira ħafna lill-prezz, li jinnewtralizza l-impatt tal-ispiża fil-proċess tal-għotja, jinkoraġġixxi x-xiri ta’ servizzi għalja b'mod mhux raġonevoli, u b'hekk iwassal għal amministrazzjoni finanzjarja ħażina.
                           
                        
            
                  5.
               
               
                  Il-ħames motiv huwa bbażat fuq ksur tal-ispeċifikazzjonijiet tas-sejħa għall-offerti u tal-Artikolu 175 tar-Regolament Finanzjarju (UE) 2018/1046, relatati maż-żmien ta’ stennija.
                  
                              —
                           
                           
                              Minkejja l-aħbar mill-Parlament Ewropew dwar is-sospensjoni tal-firma tal-kuntratt inkwistjoni, il-Ġurnal Uffiċjali tal-UE kien fih avviż li l-kuntratt kien diġà ġie ffirmat fl-4 ta’ Diċembru 2019, u ma ġiet ippubblikata l-ebda korrezzjoni, u b’hekk tikser l-speċifikazzjonijiet tal-offerta u l-Artikolu 175 tar-Regolament Finanzjarju Nru 2018/1046 relatati maż-żmien ta’ stennija.
                           
                        
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018 L 193, p. 1).
      
         (2)  Regolament Delegat tal-Kummissjoni (UE) 2019/715 tat-18 ta’ Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill (ĠU 2019 L 122, p. 1).